Kombinációk rózsaolajra:
A rózsaolaj önmagában is az egyik leghatékonyabb szépítőszer. Igazi elixír a bőrnek, hajnak, körmöknek, de még a nőies kisugárzásnak is. Külsőleg és belsőleg is alkalmazható növényi kivonat, esszenciális illóolaj, melynek az aromaterápiában is kiemelt figyelmet szentelnek. Szinte mindennemű kozmetikai célra felhasználható, hidratál, regenerál, nyugtat, fiatalít, így számos különböző kozmetikum, higiéniai termék alkotórésze. Önmagában használni nehéz, mert nagyon kevéske elegendő és nem a legolcsóbb mulatságok egyike. Most összeszedtünk néhány kombinációt, amelyben a rózsaolajé a főszerep, azonban hatásait kiegészítik, erősítik más természetes anyagok is.
Feszesítő szérum rózsaolaj alapon
A bőr feszességét hidratáltsága, kollagén és elasztin tartalma, megfelelő regenerációja adja. Ezek elősegítésére a rózsaolaj mellé érdemes a következőket keverni:
Százszorszép olaj: Az egyik legjobb feszesítő összetevő. Ajánlják terhesség után a has és a mell bőrének helyreállítására, de nagyobb fogyás esetén az egész testen segít visszaállítani a bőr feszességét, visszaadja az arc, nyak, mellkas tónusait. Hatékonyan serkenti a nyirokkeringést, enyhén gyulladásgátló és a vérkeringés stimulálására is remek.
Búzacsíra olaj: Igazi tápláló csoda. Nagy mennyiségben tartalmaz a bőr számára szükséges anyagokat: E-vitamin, vas, magnézium, kálium, foszfor. Feszesít, táplál, hidratál és segíti az egészséges hámlást, sejtek cserélődését, emellett sejtvédő hatású.
Acmella: Az acmella kivonat erős bőröregedésgátló, mert közvetve segíti a kollagéntermelődést, lassítja annak lebontását. Sejtszinten bír összehúzó hatással, így jelentős bőrszerkezet javító.
Rózsaolaj éjjeli regeneráló szérumként
A nappali és éjszakai krémek közti különbségről már írtunk, lényegében éjszakára azokat az anyagokat érdemes használni, melyek fényérzékenyek. Emellett nyugtató, regeneráló alapanyagokban gazdag kozmetikumok jönnek jól alvás közben, hiszen reggelente a védelemre kell figyelnünk, éjjel pedig az egésznapos tortúra utáni helyreállítás, nyugtatás és tehermentesítés a cél. Rózsaolaj és még néhány természetes kivonat keverékéből hatékony éjszakai szérumot készíthetünk:
Feketeribizli olaj: Bőrnyugtató, magas antioxidáns tartalmú, hámlást segítő és sejtregenerálást biztosító kivonat, mely gyulladáscsökkentő és némi méregtelenítő hatással is bír. Ránctalanító és bőrnyugtató készítményekben sokszor kap helyet, éjszakai krémek alapanyagaként nagyon népszerű.
A-vitamin, azaz retinol: A retinol segíti a bőr természetes hámlását, öntisztulását. Az egyik leghatékonybab hámlasztó, ráadásul kíméletes is. Egyetlen nehézség a használatában az az, hogy jelentősen fényérzékennyé teszi a bőrt. Fontos, hogy éjszakára használjuk és másnap fényvédő nélkül ne menjünk sehová! A retinol a bőr öregedésének egyik leghatékonybab ellenszere, amellett, hogy hámlaszt, még a faggyútermelődés és méregtelenítés optimalizálásában is segít. FONTOS! A retinol mellé nem szabad egyéb hámlasztókat is alkalmazni és magas C-vitamin tartalmú készítményeket sem!
A rózsaolaj bármilyen kozmetikumba bekeverhető. A natúrkozmetikumokba éppúgy, mint a hagyományosakban. Hatását minden közegben kifejti, így csak javíthatunk vele bármelyik krémünkön, szérumunkon, pakolásunkon.
Tartalomhoz tartozó címkék: Rózsaolaj Tippek Bőrápolás Arcápolás